
PRINCIPIUL LEGALITĂŢII ŞI SUPREMAŢIA CONSTITUŢIEI

l. Delimitări conceptuale

A. Apariţia ideii de drept. Rolul dreptului în reglementarea şi organizarea vieţii sociale

Este o constantă a teoriei generale a dreptului că acesta se înfâţişează ca un produs spintual al comunităţii umane, menit să asigure, potrivit expresiei lui Eugeniu Speranţia, un maximum de armonie şi de organizare ale unui grup social.l

Evident, orice comunitate umană se caracterizează prin anumite idealuri sociale, morale, juridice, politice, economice, culturale ori religioase. Potrivit acestor idealuri, comunitatea respectivă va sintetiza anumite valori etice, juridice, politice, sociale, ş.a.m.d., fiecare dintre ele fiind un produs spiritual, ca şi dreptul de altfel, deşi acesta, prin conţinutul său, este diferit de valorile respective. Ceea ce separă însă dreptul, ca "produs spiritual" de alte produse spirituale, raţionale, ale unui grup social, este caracterul obligatoriu, imperativ şi în acelaşi timp impunitiv al acestuia. Este obligatoriu să respecţi dreptul ca produs spiritual al umanităţii, dar nu este obligatoriu să împărtăşeşti alte produse spirituale ale acesteia, cum ar fi preceptele morale, religioase, regulile economice, idealuri politice, ş.a., deşi şi acestea contribuie în felul lor şi toate împreună la garantarea unui maximum de armonie şi organizare ale unei amunite colectivităţi.

Este esenţialmente necesar ca dreptul în ansamblul său, şi fiecare norrnă a dreptului pozitiv în parte, să cuprindă în conţinutul său sinteza aprecierilor individuale asupra utilităţii sale pentru individ, ca şi pentru întregul grup social. Numai astfel dreptul nu va exprima voinţa autoritară, subiectivă şi abuzivă a liberului arbitru, ci ceea ce grupul,

colectivitatea socială consideră dezirabil şi folositor pentru armonia şi unitatea acestora.

A se afirma despre drept că este un produs al spiritualităţii, al raţiunii umane, nu este însă suficient nici pentru explicaţia genezei sale, nici pentru înţelegerea conţinutului şi a rolului său social. Este fără îndoială că dreptul este un rezultat al interacţiunii oamenilor care presupune raţiunea, conştientizarea la nivel social a intereselor de grup. În primele etape ale

apariţiei dreptului, acesta a fost rezultatul trecerii de la faza civilizaţiei umane caracterizată prin activitatea individuală perfect arbitrară şi neîngrădită de nici o restricţie decât de forţa brută a semenilor, la o fază superioară, în care organizarea grupului a impus o serie de restricţii cu caracter general.

Asemenea restricţii nu au putut fi inventate de raţiunea unui singur individ, întrucât acesta nu le-ar fi putut impune în mod permanent, tuturor membrilor grupului. Se presupune deci că a existat un acord, un consens în legătură cu necesitatea instituirii unei anumite interdicţii sau restricţii, chiar dacă aceasta se afla într-o formă embrionară, rudimentară. Acest acord a avut la bază particularitatea spiritului uman constând în evitarea conflictelor interindividuale ca o modalitate de conservare a individualităţii proprii. Cu alte cuvinte, fiecare om este predispus realizării consensului, înţelegerii cu semenii săi şi nu pornirii sălbatice pentru distrugerea acestuia prin violenţă.

Acesta este şi motivul pentru care Eugeniu Speranţia sublinia că "introducerea normei, a legii în viaţa socială se datorează faptului că spiritul uman proiectează spontan în afară procedeul pe care îl foloseşte pentru obţinerea ordinei şi armoniei din sine însuşi".2 Aceasta nu înseamnă nicidecum că dreptul ar avea în întregime un caracter spontan. Este posibil însă, în primele faze ale civilizaţiei umane, ca anumite reguli rudimentare de conduită în comun să se fi impus în mod firesc, fără ca cineva să fie conştient de utilitatea ei la nivelul grupului.3

În orice definiţie, dreptul are la baza sa ideea de obligaţie, de impunere sau de constrângere la care sunt supuşi indivizii unui grup social.4 Orice individ se supune normei de drept, întrucât este supus autorităţii publice care a adoptat-o sau a edictat-o sub sancţiunea executării silite a obligaţiei respective ori a represiunii. În esenţa sa, dreptul exprimă aşadar o regulă de conduită cu caracter obligatoriu, având un anumit caracter de generalitate, a cărei respectare este impusă, la nevoie, prin forţa de represiune a societăţii.

În organizarea şi funcţionarea unei societăţi, dreptul este instrumentul care îi conferă acesteia ordine, disciplină şi totodată siguranţă şi stabilitate în interesul general. În teoria generală a dreptului se subliniază pe bună dreptate că dreptul fundamentează cadrul politic-administrativ, ierarhia jurisdicţională, apte să favorizeze pentru oameni un cadru comun şi omogen de viaţă, în care acesta să-şi poată valorifica interesele legitime.5 Eugeniu Speranţia afirma în acelaşi sens că impunându-se ca scop în sine, ordinea juridică se găseşte a fi, în acelaşi timp, şi o împrejurare favorabilă, cea mai favorabilă pentru asigurarea vieţii omeneşti.6

Dacă este adevărat că ideea de drept în sensul de regulă generală de conduită socială şi de justiţie apare spontan, înainte de conştientizarea deplină a utilităţii sale, nu este mai puţin adevărat că primele norme de conduită având un caracter juridic nu puteau să apară decât în societăţile cu un grad avansat de organizare. Avem în vedere colectivităţile organizate din punct de vedere politic, din populaţia cărora se desprind prin proceduri formale, general acceptate, autorităţi investite cu rolul de a crea şi a asigura respectarea dreptului.

Într-un proces istoric îndelungat, dreptul a apărut ca o necesitate socială, ca o cerinţă inexorabilă ca societatea să transpună nevoile ei cele mai stringente în cutume şi, mai târziu, în texte de legi.7

Transpunerea în reguli de conduită general-obligatorii a cerinţelor sociale resimţite de întreaga populaţie a corespuns nevoii societăţii înfăptuite prin organisme legitime şi legal constituite, special abilitate pentru aceasta, de a apăra şi garanta anumite interese generale şi a le impune tuturor indivizilor, prin norme de drept. Obligativitatea normei de drept nu rezultă însă exclusiv din teama de sancţiune aplicată celui care o încalcă, întrucât teama produce în mod inevitabil sentimentul de frustrare, de rezistenţă socială, ci din conştientizarea destinatarilor normei respective a utilităţii acesteia pentru sine. Cu alte cuvinte, respectarea dreptului - cel puţin în societăţile moderne - provine din raţiune, din înţelegerea utilităţii şi rolului său, transpuse în voinţa fiecărui individ de a se supune conştient prescripriilor juridice.8

Legătura dintre drept şi raţiunea umană nu trebuie să ducă la concluzia că sistemul de drept al unei ţări ar fi rezultatul unor abstracţii pur teoretice, al unor speculaţii filozofice. Sursa principală, izvorul material determinant al dreptului este în realitate practica socială. Ca atare, dreptul este un produs al experienţei umane, dobândite în procesul practicii sociale. În acest proces, membrii comunităţii respective realizează, desigur, într-un îndelungat proces istoric, care le sunt avantajele cunoaşterii şi respectării normelor de convieţuire socială, dar şi ce consecinţe vor suporta dacă vor încălca prescripţiile acestora. Din momentul conştientizării de către societate şi individ că sunt titulare de drepturi şi obligaţii, se poate vorbi de existenţa dreptului ca formă juridică de reglementare a relaţiilor sociale.

La început a fost, aşadar, faptul social, acţiunea oamenilor şi apoi a intervenit dreptul pentru a justifica şi legaliza activitatea acestora. Deprinderea cu un anumit fel de viaţă, cu anumite reguli de conduită, a făcut apoi să se nască în conştiinţa oamenilor sentimentul de dreptate; acest sentiment îi determină pe oameni să caute o justificare a acţiunii lor, să legitimeze actul lor şi să-1 încadreze în regulile dreptului.9

B. Originea dreptului

Originea dreptului se pierde în negura veacurilor şi este sigur că normele de convieţuire s-au cristalizat în cadrul practicii sociale (soluţionând conflicte sociale), adică pe baza unor fapte repetate într-o formă identică timp îndelungat. Caracterul de act repetat al faptelor sociale supuse unor anumite prescripţii juridice, mai mult sau mai puţin sporadice (dar care au căpătat, treptat, un caracter obligatoriu), semnifică o experienţă juridică, o practică îndelungată de cristalizare a unor obiceiuri şi a unor relaţii sociale (dar nu o simplă succesiune de fapte disparate), care se reiau în mod continuu, păstrându-şi caracteristicile specifice, identitatea proprie prin care se deosebesc de alte obiceiuri zilnice.10

Confruntându-se repetat cu un asemenea obicei, membrii unei colectivităţi umane şi-au format, la început fără un scop anume, o idee, o părere despre utilitatea obiceiului respectiv, despre importanţa sa pentru individ, ca şi pentru întregul grup social. Sintetizând apoi toate aceste elemente, autoritatea publică a stabilit o normă, o prescripţie, potrivit interesului general al grupului social respectiv.

Întrucât nici o comunitate nu se putea lipsi de o anumită ordine şi disciplină socială, condiţionate, în primul rând, de necesitatea organizării activităţii membrilor săi, a procurării celor necesare traiului şi desfăşurării vieţii de familie, de cerinţa apărării împotriva duşmanilor externi, etc., relaţiile sociale din cadrul primelor comunităţi umane au început să fie reglementate printr-un sistem de norme sociale cu caracter cutumiar, prescripţii religioase şi alte reguli de convieţuire socială.l l Aceste prescripţii nu erau impuse de voinţa unui membru al comunitării sau a mai multora, ci de voinţa autorităţii sau a forţelor politice care dominau societatea şi erau singure abilitate să le aplice şi să le interpreteze.12 Este fără îndoială că liderul politic ori şeful militar sau conducătorul spiritual al unei comunităţi sociale a putut impune prin calităţile sale charismatice propria voinţă ca prescripţie generală. Dominaţia pe care o exercita liderul asupra grupului îi dădea acest drept.

Pentru ca o prescripţie să devină cu adevărat o normă juridică trebuie însă să rezulte nu din voinţa individuală, ci din voinţa colectivă şi să exprime interesele generale ale unei comunităţi. Numai în acest fel se poate vorbi de drept ca fenomen social. Această voinţă colectivă stabileşte pe o cale oficială reguli de conduită generală sau “oficializează" cutume desprinse din repetarea timp îndelungat a aceluiaşi obicei ce fixează un etalon de convieţuire. Voinţa colectivă oficializată constituie esenţa dreptului.13 Cu alte cuvinte, apare într-o formulă generală necesitatea de a stabili norme de conduită care să reglementeze relaţiile sociale, să armonizeze interesele diferitelor grupuri umane şi să soluţioneze conflictele intervenite între membrii unei comunităţi umane.14

Exerciţiul repetat al soluţionării unor asemenea conflicte, a generat spiritul de ordine, potrivit căruia, treptat, a devenit evident că înăuntrul grupului social acţiunile şi interesele fiecăruia trebuie să se armonizeze cu acţiunile celorlalţi. Ideea de ordine implică însă reguli de conduită care să indice fiecărui individ ceea ce îi este îngăduit şi ceea ce nu îi este îngăduit să întreprindă, adică ce comportament social este obligat să adopte. În afară de reguli de conduită - standarde de comportament în relaţiile de grup - ideea de ordine presupune instituţionalizarea actului de coerţie (pedeapsa socială), adică stabilirea aceluiaşi gen de pedeapsă care să sancţioneze acelaşi gen de fapt care încalcă standardele comportamentale prestabilite. Ordinea presupune deci - observa profesorul Vintilă Dongorozo sumă, un ansamblu, un complex de reguli care să conţină în ele atât prescripţiuni privind condite (precepte), cât şi măsuri privind represiunea socială (sancţiuni).l5

La începutul acestei faze, dreptul se prezenta sub forma unor obiceiuri sau practici neunitare, haotice, multe dintre ele având, pe lângă o formă şi un conţinut laice şi elemente religioase, puternic înrădăcinate în conştiinţa oamenilor.l6 Cu timpul, în locul anarhiei obiceiurilor disparate, a apărut legitimitatea legii - expresie a voinţei suverane a puterii statului.l7

Concomitent cu legea se formează un aparat specializat care s-o aplice şi să sancţioneze încălcarea ei. Acest aparat (statul) exercită puterea publică. Din acest moment istoric, statul capătă un rol social de mare importanţă pentru organizarea şi reglementarea juridică a relaţiilor sociale, care constă în elaborarea şi aplicarea, la nevoie prin forţa sa de constrângere, a normelor de conduită general-obligatorii.18

Când puterea sau autoritatea publică s-a autonomizat şi mai mult, devenind o forţă distinctă de restu1 grupului social, ea a putut să-şi impună voinţa asupra acestuia, dominându-1 prin intermediul normelor de conduită. Iniţial, justificarea dominaţiei s-a făcut recurgându-se la o legătură directă sau indirectă între zeităţile venerate de grupul respectiv şi autoritatea publică respectivă, aceasta din urmă pretinzând că ar reprezenta voinţa divină. Norrna juridică este acum considerată ca un comandament al Divinitării şi, prin urmare, nedreptatea juridică este o ofensă adusă Divinităţii însăşi.l9

Treptat, obiceiurile şi regulile de conduită au fost codificate (inventariate, stilizate lingvistic, corelate între ele, grupate sau sistematizate pe baza unor criterii metodologice) în documente scrise. Primele codificări au fost făcute în materie penală.20

Faţă de cele arătate, se poate conchide că orice colectivitate umană presupune un minimum de prescripţii sau norme având un caracter general-obligatoriu, care aduc o relativă uniformizare şi echilibru în raporturile individuale, stabilind statutul, sfera de acţiune ale fiecărui individ, înlăturându-se astfel, în măsura posibilităţilor, ciocnirile de interese, deci şi conflictele care primejduiesc convieţuirea unor populaţii pe acelaşi teritoriu. Din aceste norme şi prescripţii este alcătuită ordinea de drept a fiecărei colectivităţi.21

În acest fel, ordinea juridică a căpătat o anumită coeziune (obiceiurile, prescripţiile de conduită şi sancţiunile corespunzătoare s-au fixat în norme juridice). La realizarea acestei coeziuni a contribuit forţa şi autoritatea instituţiei publice care exercita puterea politică. În această calitate, organismul respectiv avea rolul de a supraveghea respectarea ordinei juridice.

Puterea politică nu putea să-şi realizeze scopul –dominaţia asupra grupului social- decât impunând reguli de conduită membrilor colectivităţii (la început privind raporturile lor cu colectivitatea, iar mai târziu, privind relaţiile între ei) şi asumându-şi rolul de arbitru în caz de conflict. Acestor reguli li s-a dat numele de reguli de conduită sau norme de drept. Astfel s-a născut dreptul, deci ordinea juridică.22

Dacă fundamentele genezei dreptului sunt identice în linii generale pentru fiecare comunitate umană emancipată social şi organizată politic, normele juridice luate în sine sunt diferite de la popor la popor, de la un stat la altul, întrucât sunt rezultatul spiritualităţii naţionale, au caracteristici corespunzătoare realităţilor pe care le reflectă. După cum remarca Mircea Djuvara, aşa cum nu pot să existe două societăţi identice, nu poate să existe o norrnă juridică care să fie aceeaşi în mod necesar la toate societăţile.23

Diferenţele de reglementare juridică de la un stat la altul nu împiedică însă existenţa unor permanente sau constante juridice care se transmit din generaţie în generaţie şi sunt relativ identice într-un spectru larg de sisteme de drept.24 Este vorba de prescripţii universal valabile, cum ar fi, de pildă, ocrotirea proprietăţii, sancţionarea omuciderii, efectele obligaţiilor civile, ş.a.

În ceea ce priveşte "paternitatea naţională" a instituţiilor juridice, inclusiv a celor aparţinând dreptului constituţional, civilizaţia juridică a umanităţii pune în evidenţă că instituţii similare din punct de vedere al conţinutului se întâlnesc la diverse popoare, fie concomitent, fie în epoci istorice distincte ale acestora. Explicaţia unei asemenea realităţi juridice este simplă: există procesul de receptare a unor instituţii juridice de la un popor la altul. Acest proces presupune, însă, condiţii materiale de existenţă identice, sau cel puţin compatibile ale popoarelor respective. Adesea, însă, aceeaşi instituţie juridică a fost întâlnită la popoare care nu aveau cunoştinţă unul de altul, ceea ce făcea imposibilă receptarea ei. Identitatea de reglementare juridică în asemenea cazuri este generată de faptul că popoarele respective, confruntându-se cu aceleaşi nevoi sociale, au găsit soluţii identice datorită “fondului psihologic comun omenesc”.25

Dacă norma juridică prescrie conduita socială a omului raportată la condiţiile concrete de viaţă materială şi spirituală ale unui anumit popor, înseamnă că specificul, particularităţile de o mare diversitate ale vieţii sociale sunt reflectate la nivelul normei juridice, în conţinutul acesteia. Cu alte cuvinte, viaţa socială a oricărei colectivităţi umane se desfăşoară într-un anumit mediu natural, geografic, care imprimă acesteia trăsături psihosociale şi de viaţă materială specifice, reglementându-i, totodată, şi modul de organizare politică. De aceste trăsături particulare legiuitorul trebuie să ţină seama, deoarece norrna juridică care ar nesocoti specificul de viaţă al destinatarilor săi, sau ar fi străină firii şi necesităţilor sociale ale acestora, nu s-ar putea aplica în mod corespunzător.

Actul de legiferare, indiferent dacă acesta finalizează o propunere legislativă sau un proiect guvernamental, transpune într-o formă juridică realităţi şi cerinţe sociale. Tocmai de aceea, Dimitrie Gusti atrăgea atenţia în Cursul său de sociologie generală din 1920-1921 că neglijarea observaţiei şi reflectării experienţei sociale în activitatea legislativă, are ca efect scăderea autorităţii Parlamentului şi chiar a ideii de stat, întrucât are ca rezultat votarea unor legi incoerente, care nu corespund realităţii, ci prejudecăţilor. De aici -spunea Gusti- atmosfera de apatie a indivizilor în jurul Parlamentului şi, în general, a operei de legiferare.

Condiţiile concrete de viaţă materială, social-politică şi spirituală care influenţează procesul de legiferare sunt considerate factori de configurare a dreptului. Cunoaşterea şi cercetarea acestora prezintă o importanţă teoretică deosebită, întrucât se oferă astfel legiuitorului elementele definitorii pentru evaluarea eficienţei sociale a unei anumite norme juridice.26

În teoria generală a dreptului factorii de configurare a acestuia sunt grupaţi în trei mai categorii:

a) cadrul natural;

b) cadrul social-politic;

c) factorul uman27

În componentele cadrului natural sunt cuprinşi mediul geografic, factorii biologici şi fiziologici, precum şi factorii demografici.28 Cadrul social-politic este constituit prin confluenţa intereselor claselor sociale, ale partidelor politice, sindicatelor, grupurilor de presiune. În ceea ce priveşte factorul uman, trebuie să se aibă în vedere că destinatarul normei juridice este omul aflat într-o multitudine de raporturi cu semenii săi, cu Statul, cu Biserica, partidele politice, etc. Din această perspectivă, aşa cum s-a subliniat în literatura de specialitate, eficienţa acţiunii dreptului este legată de funcţionarea unor mecanisme psihosociale complexe, cărora legiuitorul le dă satisfacţie, prefigurând prin normele de drept variante de comportament considerate utile, atât din punct de vedere social, cât şi individual.29

C. Conceptul de drept

Conceptul de drept este, practic, imposibil de definit, datorită multiplelor sensuri şi nuanţe atribuite acestui termen de diferite popoare şi în diferite epoci istorice.30 De sensul concret acordat noţiunii de drept depinde concepţia de organizare a societăţii, de reglementare a raporturilor între indivizi, între stat şi particulari. Dincolo de nuanţe şi conotaţii care ţin mai mult de filozofia juridică, noţiunea de drept este în general utilizată în două sensuri principale: ca normă juridică care reglementează raporturi sociale concrete (ex: normele juridice privind căsătoria, adopţiunea, obligaţiile cumpărătorului în contractul de vânzare-cumpărare, pedepsirea infracţiunii de furt, etc.) şi ca posibilitate recunoscută sau garantată de stat unei persoane de a cere altei persoane să aibă un anumit comportament juridic prescris expres de lege (ex.: dreptul de autor, dreptul de proprietate, dreptul de creanţă), drepturi denumite generic drepturi subiective.31

Într-o accepţiune, prin drept se înţelege ansamblul normelor juridice edictate sau sancţionate de stat, prin care acesta stabileşte drepturile şi obligaţiile indivizilor, modul de organizare şi funcţionare ale puterilor statului, precum şi raporturile între ele şi prin care sunt instituite şi apărate ordinea şi stabilitatea socială - norme a căror respectare este general obligatorie şi asigurată prin forţa de constrângere a statului.32 Într-o altă definiţie, dreptul ar fi ansamblul regulilor de conduită umană edictate şi sancţionate de către autoritatea statală şi destinate să asigme domnia ordinii şi libertăţii în relaţiile sociale.33

În literatura noastră juridică mai veche s-a considerat pe drept cuvânt că dreptul nu este decât un ansamblu (un sistem) de reguli de conduită impuse de puterea publică, menite să asigure ordinea în societate34 sau ca un sistem de norme de acţiune socială, raţional armonizate şi impuse de societate.35 Ca o variantă a acestei ultime definiţii, se consideră că dreptul este un sistem deductiv de norme sociale destinate ca, printr-un maximum de justiţie realizabilă, să asigure un maximum de socialitate într-un grup social determinat.36

În literatura juridică recentă, profesorul Nicolae Popa defineşte dreptul ca fiind ansamblul regulilor asigurate şi garantate de către stat, care au ca scop organizarea şi disciplinarea comportamentului uman în principalele relaţii din societate, într-un climat specific manifestării coexistenţei libertăţilor, apărării drepturilor esenţiale ale omului şi justiţiei sociale.37

Anita Naschitz, a definit dreptul ca un complex de reguli de conduită, având menirea ca, pe calea unor dispoziţii generale tipice, să reglementeze, într-un anumit scop, conduita previzibilă a oamenilor, cel puţin cât priveşte cadrul ei (căci altfel, regula n-ar avea sens).38 Dreptul (dirigere, directum), scria profesorul Dimitrie Alexandresco, este ştiinţa legilor şi a regulilor date omului spre a se cârmui în raporturile sale cu semenii săi, în aşa mod încât să nu vatăme pe altul (ars boni et aequi).39

Din definiţiile enunţate, rezultă că dreptul nu valoarează nimic fără forţa statului care să-1 propulseze, să-1 impună. Această relaţie între drept şi forţa statului este valabilă atât în interiorul acestuia, cât mai ales în raporturile internaţionale. Dacă în interiorul unui stat încălcarea dreptului unei persoane afectează, în principiu, numai această persoană, încălcarea sau nesocotirea dreptului unui stat mai slab de către un stat mai puternic, afectează o întreagă comunitate naţională şi poate fi, în acelaşi timp, sursa unui conflict politico-diplomatic, militar, economic, la nivel regional sau chiar mondial.

Conceptul ştiinţific de drept depinde de particularităţile reglementării juridice a relaţiilor sociale, diferite de la un sistem juridic naţional la altul, precum şi de multitudinea ramurilor juridice aflate, îndeosebi în etapa actuală, într-un puternic proces de diversificare şi autonomizare. Nici juriştii romani, experţi în formularea lapidară a instituţiilor juridice, nu au reuşit să ne lase o definiţie unică a dreptului. Ulpian a definit termenii de "justiţie" şi `jurisprudenţă", dar a preluat de la Celsus definiţia dreptului: "nam ut eleganter Celsus definit, jus est ars boni et aequi". Potrivit unei alte încercări romane de definire, de astă dată a principiilor dreptului, acestea ar fi: "honeste vivere, alterum non laedere, suum cuique tribuere''.

Tot Ulpian în "Digeste" spunea că "Ius est a justitia appellatum". Acelaşi mare jurist conchidea că "Justitia est constans et perpetua voluntas ius suum cuique tribuere". În ceea ce priveşte termenul de jurisprudenţă, acesta a fost definit de romani ca arta de a cunoaşte şi aplica legile ("Jurisprudentia est divinarum atqve humanarum rerum notitia, justi atque sicentia"). Tocmai de aceea, dreptul are mai multe accepţiuni. Astfel, prin drept înţelegem şi ansamblul normelor juridice aflate în vigoare (dreptul pozitiv) sau un anumit drept subiectiv legalmente recunoscut şi aparţinând unei anumite persoane.40

Exprimând şi promovând intersele şi opţiunile fundamentale de dezvoltare social-economică şi politică ale unei anumite colectivităţi sociale organizată în stat, normele de conduită, interdicţiile şi sancţiunile juridice care împreună formează, ca un tot unitar, dreptul, nu sunt un dat, în afara existenţei sociale, a experienţei umane acumulate în decursul desfăşurării relaţiilor interumane sau, după cum au relevat corect unii dintre gânditorii noştri,41 rodul unor meditaţii abstracte, ci, dimpotrivă, ele reflectă şi se întemeiază pe realităţile social-economice, ale vieţii materiale, exprimând nivelul conştiinţei generale a societăţii. Prin urmare, dreptul - activitate socială prin excelenţă - este un produs al practicii şi existenţei sociale, purtând trăsături specifice unui anumit sistem politic, ale unei anumite

comunităţi istorice, căreia îi aparţine ca tip istoric de reglementare a vieţii sociale. Legile dreptului -sublinia, în acest sens, Hegel- sunt legi provenind de la oameni.42

Edictarea dreptului are la bază voinţa generală a unei colectivităţi de reglementare normativă a relaţiilor sociale, norma juridică fiind expresia concretă a acestei voinţe. Respectarea normei este asigurată la nevoie prin forţa de constrângere a statului. Aşadar, conceptul de drept presupune ideea de constrângere, dar şi împuternicirea de a constrânge.43

Se poate conclude că în esenţa sa, dreptul este instrumentul principal prin care autoritatea statală, puterea de stat îşi exercită, în virtutea suveranităţii sale, rolul şi funcţiile de consolidare şi apărare ale organismului social, ale relaţiilor de producţie şi sociale, de reglare a comportamentului uman, astfel încât să nu se lezeze valorile economice, sociale, politice, juridice, etice ş.a. pe care se întemeiază o anumită comunitate socială şi de care beneficiază prin vocaţie fiecare individ.

D. Rolul social al dreptului

Rolul dreptului constă în formularea regulilor de conduită general-obligatorii atât pentru indivizi -priviţi separat sau în grup, potrivit anumitor principii şi criterii-, cât şi pentru organismele care exercită autoritatea publică.

Dacă în ceea ce priveşte definiţia dreptului, pretenţiile specialiştilor -doctrinari sau practicieni- s-au limitat la acceptarea maximelor latine, în ceea ce priveşte funcţionarea şi utilitatea dreptului, cu alte cuvinte, scopul sau funcţiile sale sociale, este unanim acceptat că acestea constau în ordonarea acelor relaţii sociale care prezintă o importanţă considerabilă pentru guvernant şi guvernaţi. Altfel spus, se normativizează acele relaţii sau conduite umane care au ca scop să asigure înfăptuirea intereselor generale ale societăţii, dar şi a intereselor individuale (aflate în consens cu cele generale). Din acest punct de vedere, dreptul însumează ansamblul normelor juridice existente în societate şi care sunt indispensabile vieţii sociale. Într-un sens restrâns, dreptul înseamnă posibilitatea recunoscută prin lege unui individ sau unei persoane juridice de a face sau de a nu face ceva sau de a pretinde altuia să facă sau să nu facă ceva, precum şi posibilitatea conferită anumitor autorităţi publice de a sancţiona nerespectarea unei reguli de drept sau încălcarea ei de către orice altă persoană fizică sau juridică.

Încă de la început, dreptul - în înţelesul de normă de conduită - a avut o funcţie socială foarte clară: de a ordona anumite rela-ii sociale existente în societate. Fiind reglementate de o normă juridică, faptele sociale ale oamenilor, ca şi acţiunile sociale ale organismelor cu autoritate publică au căpătat o fizionomie şi un conţinut juridic. Conţinutul juridic al faptelor sociale săvârşite de indivizi sau al acţiunilor sociale întreprinse de autorităţile publice au putut să fie exprimate prin drepturi şi obligaţii.

Necesitatea edictării normei jurdice decurge, în esenţă, din nevoia de ordonare şi disciplinare a relaţiilor dintre oameni. În lipsa normelor juridice, care constrâng indivizii la modele de comportament social, fiecare om ar fi liberul său arbitru şi ar fi tentat să-şi impună "dreptul şi libertatea sa înnăscută în mod absolut, înfrângând prin forţă libertăţile la fel de absolute ale semenilor săi.44 Conştientizând acest pericol, care ar ameninţa în cele din urmă însăşi existenţa comunităţii respective, fiecare individ renunţă de bunăvoie sau constrâns la o parte din libertatea sa, asigurându-se în acest fel libertatea tuturor şi, totodată, egalitatea tuturor, unul faţă de altul şi egalitatea fiecăruia faţă de norma care îi prescrie un model de comportament social şi faţă de forţa publică care i-a impus norma respectivă.

Apare astfel ideea unui principiu universal al dreptului, care ar consta în armonizarea intereselor conflictuale ale indivizilor şi asigurarea coexistenţei lor paşnice.45 În concepţia filozofică a lui Kant dreptul ar însuma ``totalitatea condiţiilor conform cărora liberul arbitru al unui om se poate uni cu liberul arbitru al altui om, conform unei legi universale a libertăţii".46 În acelaşi sens, profesorul Paul Negulescu arăta că dreptul este

o totalitate de norme prin care se delimitează interesele fiecăruia şi ale tuturor, sub ameninţare de constrângere, pentm care să facă posibilă viaţa socială.47

Rolul social al dreptului nu se reduce însă la funcţia primară de a ordona relaţiile sociale potrivit unui model de conduită dezirabil unei colectivităţi determinate. În societăţile moderne, dimensiunea socială a dreptului capătă o complexitate deosebită, motiv pentru care se formează un aparat specializat de edictare a dreptului şi de asigurare a respectării acestuia. Dreptul intervine în reglementarea circuitului civil, în procesul producţiei, repartiţiei şi schimbului de produse, al serviciilor, etc.48

În societăţile moderne dreptul este un factor determinant al progresului, conferind substanţă normativă deciziilor politice adoptate democratic în centrele de putere. Totodată, dreptul apare şi ca o garanţie a guvernaţilor împotriva abuzurilor administraţiei, întrucât Constituţiile şi legislaţia subsecventă acestora garantează drepturile şi libertăţile cetăţeneşti.

Dreptul este prin esenţa sa represiv. Avem în vedere în acest sens nu numai capacitatea dreptului de a standardiza comportamentul social prin impunerea unui model de conduită deziderabil, ci şi intervenţia autorităţilor care au competenţa de a aplica legea, de a interveni după ce regula de drept a fost încălcată, restabilind legalitatea, îndepărtând pagubele produse prin înfrângerea normei judiciare.

E. Conceptul de legalitate

Legalitatea înseamnă respectarea cu stricteţe a unei norme de drept. Cu alte cuvinte, legalitatea este chiar rezultatul înfăptuirii conţinutului legii. La starea de legalitate se ajunge fie prin respectarea unei dispoziţii legale de bună voie, din convingere, sau prin aplicarea silită a legii de către forţa de constrângere a puterii publice.

Într-un stat de drept, respectarea legii este o cerinţă esenţială a stabilităţii ordinei juridice şi desfăşurării armonioase a vieţii sociale. Asigurarea legalităţii presupune ca fiecărui cetăţean să îi incumbe datoria de a respecta dispoziţiile generale ale legii. De aceea, constituţiile moderne conţin prevederi prin care se stipulează că "nimeni nu este mai presus de lege'' şi că respectarea legilor reprezintă o îndatorire cetăţenească. Obligaţia de respectare a legii revine nu numai cetăţenilor, ci şi autorităţilor publice şi organizaţiilor sociale. De altfel; fiecare stat adoptă, între altele, legi speciale, referitoare la organizarea şi funcţionarea unor autorităţi publice, care stabilesc în sarcina acestora obligaţia de a respecta Constituţia şi celelalte legi. În materie de legalitate, nu este admisă alternativă pentru obligaţia de respectare a dispoziţiei legale.

Întrucât dreptul este structurat într-un sistem unitar de norme juridice, legalitatea presupune, totodată, respectarea ierarhiei actelor normative, adică asigurarea conformităţii normelor de drept având o forţă juridică inferioară, celor înzestrate cu o forţă superioară. Este important de subliniat că legalitatea nu înseamnă doar respectarea întocmai a legii, ci respectarea tuturor normelor de drept. Din cadrul sistemului de drept al unei ţări fac parte nu numai normele juridice adoptate de autorităţile publice interne, ci şi dispoziţiile cuprinse în actele şi tratatele internaţionale ratificate de Parlament. De aceea, legalitatea se extinde şi în privinţa acestora.

În cadrul legalităţii este cuprinsă şi noţiunea de legalitate constituţională, care înseamnă conformitatea tuturor dispoziţiilor legale cu prevederile Constituţiei. Verificarea concordanţei dintre normele de drept şi conţinutul Constituţiei se face prin controlul constituţionalităţii acestora, exercitat fie de către instanţele judecătoreşti, fie de un organism special investit cu această atribuţie.

Datorită importanţei fundamentale a respectării legilor, şi în primul rând a Constituţiei, legalitatea este considerată ca un principiu al democraţiei constituţionale şi o cerinţă esenţială a statului de drept.

Principiul legalitării presupune, în primul rând, ca cele mai importante relaţii sociale să fie reglementate prin norme juridice generale şi impersonale, de către un organism reprezentativ (parlament), ales în mod democratic şi care exprimă în mod real voinţa şi interesele fundamentale ale naţiunii. În al doilea rând, principiul legalităţii presupune ca întreaga conduită a indivizilor, ca şi activitatea autorităţilor publice şi a altor organizaţii sociale să fie conforme normelor generale şi impersonale adoptate de Parlament.

Acest principiu se opune liberului arbitru, potrivit căruia anumiţi indivizi sau grupul social care exercită autoritatea asupra întregii colectivităţi, impune propria voinţă ca voinţă general-obligatorie colectivităţii respective. Pentru a preveni manifestarea arbitrariului care generează de la sine tirania liderului, colectivitatea socială găseşte în lege remediul cel mai eficient.

Domnia legii, şi, în consecinţă, principiul legalităţii, s-au forjat într-un proces istoric la care şi-au adus contribuţia diferite colectivităţi naţionale. Practic, fiecare stat care şi-a întemeiat organizarea socială pe respectul legii a conferit principiului legalităţii conotaţii distincte.

În epoca modernă, principiul legalităţii s-a impus îndeosebi sub influenţa Revoluţiei franceze de la 1789. Rădăcinile sale istorice sunt însă mult mai vechi şi au apărut iniţial în Anglia.

Este important de subliniat că în concepţia politică occidentală, caracterul obligatoriu al legii se referă deopotrivă la individ, cât şi la autorităţile publice, inclusiv la stat. Cu alte cuvinte, statul, autorităţile publice (guvernanţii), funcţionarii publici sunt obligaţi să respecte legea ca orice cetăţean.

Privite din perspectiva principiului legalităţii, raporturile între stat şi lege sunt exprimate cel mai sugestiv prin doctrina statului de drept. Potrivit acestei teorii, statul este obligat să se supună propriilor legi care exprimă, de altfel, interesele fundamentale ale societăţii. În acest fel, statul îşi autolimitează puterea.

În epoca contemporană, principiul legalităţii a devenit un principiu fundamental al tuturor sistemelor de drept, constând în respectarea întocmai a legii de către destinatarii ei: cetăţenii şi statul. În statele Europei Occidentale - state cu vechi tradiţii democratice -, respectarea legii este nu numai un principiu de drept, ci şi o puternică trăsătură de conduită socială şi a activităţii statale în ansamblul ei.

2. Conceptul de lege şi supremaţia legii

În teoria generală a dreptului este încetăţenită opinia că legea este actul juridic conţinând norme general-obligatorii şi impersonale, adoptat de organul reprezentativ la nivel naţional.

Conceptul de lege este definit cu nuanţări nesemnificative din perspectiva diferitelor ramuri ale sistemului de drept. Oricum, orice definiţie a legii trebuie să conţină anumite elemente comune:

a) legea este un act normativ adoptat de Parlament, potrivit unei proceduri prevăzută în Constituţie şi în regulamentele parlamentare;

b) legea conţine reguli sau prescripţii general-obligatorii şi impersonale;

c) legea reprezintă voinţa suverană a naţiunii exprimată prin reprezentanţii săi, desemnaţi prin scrutin electoral organizat la nivel naţional;

d) respectarea legii este asigurată, la nevoie, prin autoritatea forţei publice a statului.

Într-un sens larg, conceptul de lege este extins la orice regulă de drept având caracter general-obligatoriu.49 În literatura de specialitate, legea este definită ca un act juridic al Parlamentului, elaborat în conformitate cu Constituţia, potrivit unei proceduri prestabilite şi care reglementează relaţiile sociale cele mai generale şi cele mai importante 50 sau ca act juridic normativ adoptat de către organul legiuitor după procedura stabilită în acest scop, prin care, în cadrul competenţei sale legislative, acesta stabileşte reguli generale şi de aplicaţie repetată, a căror aplicare este asigurată prin virtualitatea coerciţiunii statale.51

Noţiunea de lege poate fi explicată avându-se în vedere conţinutul material al acesteia sau natura autorităţii publice investită cu dreptul de a adopta reguli de conduită general-obligatorii şi impersonale şi procedura corespunzătoare folosită în acest scop.52

În sens material, legea este ansamblul normelor juridice cuprinse într-un act juridic distinct care instituie dispoziţii general-obligatorii şi impersonale, a căror respectare este impusă la nevoie prin forţa autoritării statale. Se observă din acest punct de vedere că între lege - ca act al Parlamentului- şi un act normativ al Guvernului nu există nici o deosebire.

În sens formal, legea este un act juridic iniţiat potrivit Constituţiei, adoptat de Parlament potrivit procedurii legislative regulamentare şi promulgat de Şeful statului.53

Prin îmbinarea celor două criterii menţionate, legea a fost definită ca fiind acel act adoptat de organul de stat având calitatea de reprezentanţă naţională, prin care sunt stabilite reguli de conduită socială generale şi impersonale, obligatorii şi susceptibile de a fi sancţionate prin forţa de constrângere a statului.54

În cazul în care în procesul de adoptare a unei legi nu se respectă întocmai procedura legislativă, se consideră că legea nu există. Inexistenţa legii poate fi contestată (în afara procedurii contenciosului constituţional) de instanţele de judecată.

În teoria generală a dreptului se subliniază în mod constant că legea în sens formal trebuie să fie expresia puterii şi voinţei suverane a naţiunii exprimată prin reprezentanţii săi. Numai în acest fel se asigură ca legea să fie echitabilă şi profitabilă în reală măsură tuturor destinatarilor săi. Această cerinţă este percepută în doctrina de specialitate ca o mistică a statului de drept, întrucât într-un asemenea stat cetăţenii trebuie să fie egali în faţa legii, or numai în condiţiile în care legea este adoptată de un Parlament cu adevărat reprezentativ, individul se simte ocrotit din punct de vedere legal.

Cerinţa caracterului general-obligatoriu al legii este determinată, în primul rând, de rolul dreptului de a reglementa unitar şi de a ordona relaţiile sociale într-un sens dezirabil comunităţii umane în ansamblul său. În al doilea rând, caracterul de generalitate al legii decurge din cerinţa instituirii egalităţii cetăţenilor în faţa acesteia. Caracterul de generalitate al unei legi este impus şi de cerinţa ca însăşi autorităţile statale să se supună în egală măsură cu cetăţenii prescripţiilor legale şi în felul acesta statul să-şi autolimiteze puterea. În fine, importanţa fundamentală a relaţiilor sociale care cad sub incidenţa legii impune caracterul de generalitate al acesteia.

Caracterul impersonal al normelor juridice întăreşte caracterul general al legii, fiind o garanţie în plus că legea nu se aplică unei persoane anume, ci ocroteşte în egală măsură interesele şi drepturile unor subiecte de drept, individualizate prin caracteristici tipologice, generale şi impersonale. Este inadmisibil ca o lege să reglementeze situaţia specială a unei persoane determinate, să-i stabilească un anumit statut.

Afirmarea principiului generalităţii legii duce la consecinţa că în spiritul ideilor călăuzitoare ale statului de drept, nu vor putea fi considerate legi în adevăratul înţeles al cuvântului aşa-zisele "legi individuale'', adică acele acte ale Parlamentului (sau ale puterii executive), care creează drepturi sau obligaţii pentru unul sau mai mulţi indivizi dinainte determinaţi. În consecinţă, în măsura în care o astfel de lege individuală vizează un caz

concret bine determinat, reglementat printr-o lege anterioară cu caracter general, acesta nu va putea fi scos de sub acţiunea normelor ei.55

Generalitatea legii nu este absolută. Nimic nu împiedică ca o lege să reglementeze domenii înguste ale vieţii sociale şi, totodată, să se adreseze unor subiecţi determinaţi, dar tot prin caracteristici generice.56

Acte normative pot adopta şi autorităţi ale puterii executive, inclusiv organe ale administraţiei publice centrale şi locale. Între toate acestea, legea ocupă locul central, situându-se în vârful ierarhiei actelor juridice. În aceasta constă, de altfel, şi supremaţia legii, conferită în primul rând de faptul că este adoptată de reprezentanţii naţiunii şi exprimă voinţa suverană a acesteia. Toate celelalte acte juridice trebuie să fie conforme cu legea.

Forţa juridică a legii este superioară forţei juridice a actelor juridice subordonate acesteia, emise de puterea executivă. Superioritatea legii faţă de toate celelalte acte juridice -indiferent care ar fi organismul emitent al acestora - este generată de următorii factori:

a) legea este expresia suveranităţii puterii de stat, a voinţei generale a poporului, manifestată prin reprezentanţii acestuia;

b) importanţa fundamentală
a relaţiilor sociale reglementate prin lege;

c) caracterul de maximă generalitate al legii.

Specificul actelor normative emise de autorităţile executive constă în faptul că ele reglementează organizarea executării legilor, pun în aplicare dispoziţii ale acestora deşi conţin ca şi legea, norme de drept general-obligatorii şi impersonale. Guvernul are un domeniu de reglementare în care edictează norme având elementele componente ale unei legi. Deosebirea între lege şi actele normative ale Guvernului constă în faptu1 că legea cuprinde norme primare, pe când actele Guvernului au un caracter secundar şi subsecvent legii. Acesta este motivul pentru care actele normative ale puterii executive trebuie să se întemeieze în mod obligatoriu pe dispoziţiile cuprinse într-o lege. Cu alte cuvinte, puterea executivă nu deţine prerogative normative independente. Prin lege se determină cadrul de reglementare normativă a amunitor relaţii sociale de către puterea executivă şi chiar precizează autoritatea competentă să emită normele respective. Ca atare, numai reglementarea legală poate fi primară, toate celelalte norme juridice având, ca o condiţie a legalităţii acestora, un caracter derivat şi secundar, în raport cu legea adoptată de Parlament.57

Parlamentul poate renunţa în anumite condiţii la monopolul pe care îl deţine asupra activităţii legislative, investind Guvernul cu puterea de legiferare. Este dreptul suveran al Parlamentului de a aprecia momentul şi alte condiţii în care îşi deleagă altei autorităţi publice (Guvernului) funcţia de legiferare. Este esenţial ca această delegare să fie motivată de anumite cerinţe privind procesul de guvernare, ce nu pot fi îndeplinite în mod corespunzător de forul legislativ (ex.: Parlamentul nu se află în sesiune) şi să fie temporară. În unele sisteme constituţionale actele normative emise de Guvern în asemenea circumstanţe se supun ulterior aprobării de către Parlament.

Potrivit delegării legislative, Parlamentul poate abilita Guvernul, în anumite condiţii, să emită norme cu putere de lege.58 Fiecare sistem constituţional conţine reguli distincte cu privire la modalităţile delegării legislative, precum şi la domeniul şi forţa juridică ale actelor care obiectivează abilitarea Guvernului de a legifera.59

Supremaţia legii se asigură în primul rând prin stabilirea, în Constituţie sau pe cale cutumiară, a domeniului legii, adică a sferei de reglementare a relaţiilor sociale rezervate legii. În principiu, Parlamentul poate legifera în orice domeniu al vieţii sociale, întrucât este unica autoritate legiuitoare şi forul reprezentativ suprem al poporului, ceea ce îi conferă calitatea de a îmbrăca într-o formă normativă voinţa suverană a naţiunii. Cu toate acestea, în regimurile politice în care la nivel constituţional nu s-a stabilit un anumit domeniu de reglementare rezervat forului legislativ, cum este de pildă cazul Congresului SUA şi al Parlamentului Franţei, practica parlamentară a conturat un echilibru între prerogativele legislative ale Parlamentului şi puterea de reglementare a Guvernului.

A pretinde că Parlamentul ar putea reglementa primar toate sferele vieţii sociale în cele mai mici detalii, ar însemna practic blocarea forului legislativ. De aceea se recunoaşte, în general, competenţa Executivului de a emite norme de conduită primare în domenii restrânse ale vieţii sociale, desigur, cu abilitarea puterii legislative.60

În al doilea rând, supremaţia legii se asigură prin instituirea instrumentelor şi modalităţilor ce urmează a fi folosite de autorităţile abilitate în acest sens să impună prin forţa publică executarea legilor, în cazul în care destinatarii acestora s-au opune.

O altă modalitate de asigurare a supremaţiei legii constă în rezervarea dreptului de a modifica o lege organsimului care a adoptat-o, adică Parlamentului, şi în folosirea aceleiaşi proceduri legislative la care s-a recurs pentru aprobarea legii respective. O lege nu poate fi modificată decât printr-o normă având aceeaşi forţă juridică. În sistemele constituţionale în care există categorii distincte de legi, cum sunt, de pildă, legile constituţionale, organice şi ordinare, acestea pot fi modificate prin legi având acelaşi caracter. Desigur, o lege având o forţă juridică superioară poate modifica dispoziţiile unei legi cu o forţă juridică inferioară.

3. Supremaţia Constituţiei şi modalităţile de asigurare a acesteia

A. Supremaţia Constituţiei

Prin esenţa sa, ca şi prin funcţia sa socială, Constituţia are o valoare juridică superioară faţă de orice altă normă de drept. În consecinţă, toate actele normative adoptate de Parlament şi Guvern, precum şi actete emise de celelalte autorităţi publice, trebuie să se conformeze normelor şi principiilor constituţionale. În cazul în care un act normativ, inclusiv o lege adoptată de Parlament sau regulamentul de organizare şi funcţionare al acestuia contravin Constituţei, nu pot produce efecte.

Justificarea teoretică a supremaţiei Constituţiei rezidă chiar în caracterul politic şi juridic al acesteia. Astfel, în Constituţie îşi găseşte expresie voinţa supremă a poporului în ceea. ce priveşte obiectivele,, şi instrumentele de exercitare ale puterii politice. Normele constituţionale fixează principalele instrumente de guvernare, stabilesc autorităţile care vor înfâptui guvernarea şi raporturile între acestea. Totodată, Constituţia este sediul drepturilor şi libertăiilor cetăţeneşti. În plus, Constituţia este factorul structurant al ordinii juridice căreia îi fumizează principiile directoare: egalitatea tuturor cetăţenilor, legalitatea, neretroactivitatea legilor ş.a.

Chiar şi numai aceste argumente sunt îndeajuns pentru a demonstra supremaţia Constituţiei şi poziţia sa dominantă în raport cu celelalte acte normative. Pentru a înţelege însă şi mai clar supremaţia Constituţiei, vom spune că aceasta nu are relevanţă numai faţă de celelalte acte normative. Astfel, activitatea politică în general, a unor forţe sociale cum ar fi partidele politice, în special, trebuie să fie conformă cu dispoziţiile constituţionale.

Sisteme constituţionale moderne prevăd, în acest sens, sancţiuni pentru încălcarea prevederilor Legii fundamentale fie de autorităţile statale care desfăşoară o activitate politică propriu-zisă, cum este, de pildă, Şeful statului, fie de către partidele politice. Astfel, Curtea Constituţională a României, Tribunalul constituţional federal - RFG, sunt competente să se pronunţe asupra constituţionalităţii partidelor politice.61 De asemenea, este o îndatorire generală a Şefului statului de a veghea la respectarea de către toate celelalte autorităţi publice, organisme neguvernamentale, cetăţeni, partide politice, sindicate ş.a. a Constituţiei (ex.: art.2, Paragraful 3 din Constituţia SUA; art.80 alin.(2) din Constituţia României; art.5 din

Constituţia Franţei). În Portugalia, garantul aplicârii Constituţiei este Consiliul Revoluţiei, potrivit art.142 şi 146 din Constituţie.

Asigurarea supremaţiei Constituţiei înseamnă, astfel, asigurarea stabilităţii sociale şi a ordinii juridice în stat. Datorită supremaţiei Constituţiei, Legiuitorul Constituant a stabilit o anume ierarhie a actelor normative, în fruntea tuturor acestora fiind aşezată chiar Legea fundamentală. Ei îi urmează legile constituţionale, legile organice, legile ordinare, ordonanţele, hotărârile Guvenului, ş.a.m.d.

În sistemul constituţional românesc, legile constituţionale nu sunt ţinute strict să respecte textele Constituţiei, întrucât prin intermediul lor se revizuieşte Legea fundamentală. Cu alte cuvinte, legea constituţională este o excepţie de la principiul supremaţiei Constituţiei, deoarece o va modifica. Aceasta nu însemnă însă, nicidecum, că o lege constituţională poate contraveni, chiar implicit, dispoziţiilor constituţionale nemodificate. Legea prin care se modifică Constituţia trebuie să se încadreze astfel ordinii constituţionale existente.

O ultimă observaţie se impune în ceea ce priveşte Constituţia bazată pe cutumă. Prin definiţie, problema supremaţiei unui asemenea tip de lege fundamentală se pune în alţi termeni decât supremaţia constituţiei scrise. Noua cutumă sau o nouă lege cu un conţinut constituţional se vor substitui cu uşurinţă cutumei ieşite din uz sau, respectiv, legii a cărei modificare sau abrogare se impune.

Supremaţia Constituţiei este însă doar un principiu. Ea trebuie dublată de stabilirea unui mecanism care să-i dea consistenţă, s-o apere. Această concepţie -scria profesorul George Alexianu-, a făcut ca în toate constituţiile scrise să apară un mecanism special, care să asigure o superioritate normelor instituite de puterea constituantă faţă de legile ordinare, în sensul că ele nu pot fi modificate decât tot de puterea care le-a instituit, cu respectul unor forme şi garanţii speciale, diferite ce cele ale legilor ordinare.62

Pentru asigurarea supremaţiei Constituţiei, doctrina şi practica constituţională au creat două instituţii juridice eficiente: controlul constituţionalităţii legilor şi contenciosul administrativ.63

Pentru a se verifica conformitatea unei legi cu dispoziţiile constituţionale, au fost propuse, în principal, două sisteme: 

a) controlul exercitat de către un organ politic; 

b) controlul exercitat printr-un organ jurisdicţional.64 Cele două sisteme mai sunt cunoscute şi sub denumirea de control preventiv şi, respectiv, control posterior.65

Modalităţile politice sau juridice prin care se asigură conformitatea actelor normative cu dispoziţiile constituţionale diferă de la o ţară la alta. Oricum, concordanţa la care ne-am referit trebuie asigurată pentru menţinerea cadrului juridic naţional.

B. Controlul constituţionalităţii legilor exercitat de un organism politic 

Acest tip de control este controversat, întrucât organismul investit cu prerogativele de control al constituţionalitării legilor votate de Parlament apare ca o autoritate care ar exercita o a patra putere în stat, putând să infirme voinţa parlamentarilor, ei înşişi exponenţi ai voinţei suverane a poporului. În realitate, controlul politic al constitutionalităţii nu împietează cu nimic asupra prerogativelor Parlamentului şi se exercită în baza Constituţiei.

Iniţial, problema controlului politic s-a pus în Franţa, în cadrul dezbaterii proiectului Constituţiei Anului III (Constituţia din 1795). Autorul iniţiativei a fost abatele Sieyes, care a propus înfiinţarea unui "Juriu constituţional", organizat ca un corp de reprezentanţi ai poporului investiţi cu atribuţia specială de a judeca reclamaţiile împotriva oricăror atingeri care ar fi aduse Constituţiei.66 Propunerea nu a fost însă acceptată. Abatele Sieyes a reiterat-o însă cu prilejul lucrărilor Constituantei Anului VIII (1799). Constituţia adoptată în 1799 a prevăzut "Senatul Conservator", compus din 80 de membri, inamovibili pe viaţă, având dreptul să intervină în caz de neconstituţionalitate a legilor adoptate de corpul legislativ, înainte de a fi promulgate de Primul Consul. Senatul conservator putea decide anularea actelor neconstituţionale. De menţionat, acest organism nu-şi exercita atribuţiile din oficiu, fiind sesizat de Tribunat (organism având sarcina să se pronunţe asupra proiectelor de lege) sau de Guvern.67

Senatul Conservator nu a fost însă eficient întrucât nici o autoritate publică nu i se putea opune împăratului. Senatul Conservator a fost menţinut în timpul Consulatului şi al primului imperiu, dar a fost servil lui Napoleon Bonaparte atât în calitatea acestuia de Prim Consul, cât şi în cea de împărat. Un alt Senat Conservator a fost înfiinţat în 1852 de către împăratul Napoleon al III-lea, dar nici acesta nu a desfăşurat o activitate notabilă. În tot timpul cât a funcţionat, Senatul Conservator nu a declarat nici o lege ca fiind neconstituţională.

Un asemenea tip de control a fost instituit, de asemenea, în Principatele Româneşti prin Convenţia de la Paris din 1858. Art.37 din Convenţie prevedea, în acest sens, că "legile de interes special pentru fiecare Principat nu vor fi întărite de hospodar decât după ce vor fi comunicate de dânsul Comisiei Centrale, care va avea a preţui de sunt potrivite cu dispoziţiile constitutive ale noii organizaţii". Prerogativele Comisiei Centrale au fost apoi preluate de Corpul ponderator, creat în 1864 prin Statutul Dezvoltator al Convenţiei de la Paris.68

Controlul politic este prin esenţa sa ineficient. Dacă s-ar recunoaşte forului reprezentativ sau unei Camere legislative dreptul de a examina constituţionalitatea unei legi pe care a adoptat-o, am fi în faţa unui autocontrol, care nu prezintă în realitate o garanţie pentru supremaţia Constituţiei.

Caracterul politic al controlului rezultă în primul rând din conţinutul politic al Legii fundamentale. Cu alte cuvinte, controlul politic are ca scop conservarea structurilor şi mecanismelor de exercitare a puterii politice. Totodată, caracterul politic este imprimat şi de organismul care exercită controlul. Acest organism trebuie să exprime prin reprezentare, voinţa suverană (politică) a poporului. Nu este mai puţin adevărat că autoritatea care exercită un asemenea control se pronunţă asupra voinţei politice a parlamentarilor, precum şi a Guvernului care a iniţiat legea respectivă. Iată prin urmare, cel puţin trei factori care imprimă caracterul politic al acestui control.

În doctrina constituţională modernă se admite că reprezentativitatea organismului de control poate să rezulte nu numai din desemnarea electorală a membrilor săi (Senat), dar şi din numirea acestora de autorităţi care, la rândul lor, sunt reprezentative (Camerele legislative şi Preşedintele Republicu). Un asemenea organism ar urma să exercite jurisdicţia constituţională fie pe cale preventivă, opunând "vetoul" său, legilor adoptate de Parlament dar nepromulgate de şeful satului, fie posterior, invalidând o lege aflată în vigoare.69

C. Controlul constitutionalităţii legilor exercitat de un organism politico- jurisdicţional 

În ultimele decenii, doctrina constituţională a optat în favoarea unui organism special, care să întrunească deopotrivă un caracter politic şi jurisdicţional.70 Caracterul politic rezidă, îndeosebi, din modul de numire a membrilor organismului respectiv, iar caracterul jurisdicţional din procedura folosită pentru verificarea constituţionalitării legilor.

Denumirea, componenţa numerică, modul de desemnare, ca şi prerogativele concrete de control exercitat de un astfel de organism diferă de la un stat la altul. În prezent, au introdus acest tip de control Austria, Franţa, Germania Federală, Italia, Spania, Portugalia, Ungaria, Rusia, România ş.a.

Acest tip de control, menit să asigure supremaţia Constituţiei, mai este denumit şi "model european" de jurisdicţie constituţională. Originea sa se află în Constituţia Austriei din 1 octombrie 1920 care a preluat, de fapt, sistemul contenciosului constituţional instituit la 25 ianuarie 1919 prin crearea Înaltei Curţi Constituţionale a Republicii Austria, de către Adunarea Naţională a acesteia. Acest organism a căpătat atribuţia de a judeca recursurile introduse de guvernul central (Austria era organizată ca un stat federal) contra legilor provinciale, considerate neconstitutionale.71

În doctrină este general acceptat că verificarea conformităţii anumitor acte normative cu textul constituţional de către un organ specializat, având o jurisdicţie unică, este foarte eficientă. Avantajele sale constau, printre altele, că asigură un control specializat şi omogen din punct de vedere al soluţiilor pronunţate. De asemenea, deciziile privind 

constituţionalitatea sau, după caz, neconstituţionalitatea actelor normative supuse controlului au efecte erga omnes. În plus, organismul investit cu jurisdicţia constituţională poate fi folosit şi în alte scopuri (ex.: verificarea constituţionalităţii partidelor politice, controlul legalităţii unor operaţiuni electorale, emiterea unor avize privind diferite probleme de interes public

major, soluţionarea unor conflicte care pot apare între legislativ şi executiv, încălcarea drepturilor cetăţeneşti ş.a.).

Noua Constituţie a României a preluat din practica constituţională modernă sistemul controlului politico jurisdicţional al conformităţii legilor cu Legea fundamentală.72 Între jurisdicţia constituţională instituită în sistemul de drept românesc şi cea a unor state occidentale, sunt atât asemănări cât şi deosebiri. Astfel, de pildă, principala deosebire între procedura contenciosului constituţional românească şi cea franceză constă în faptul că în sistemul nostru constituţional verificarea constitutionalităţii legilor organice şi a regulamentelor celor două Camere legislative, înainte de a fi promulgate şi, respectiv, de a fi puse în aplicare, nu este obligatorie, ci este declanşată ca urmare a unei sesizări din partea Preşedintelui Republicii, a preşedinţilor Camerelor, Guvernului, Curţii Supreme de Justiţie sau din partea unui număr de cel puţin 50 de deputaţi sau de cel puţin 25 de senatori, pe când în Franţa legile organice sunt supuse obligatoriu controlului exercitat de Consiliul Constituţional.

De asemenea, Curtea Constituţională se pronunţă asupra excepţiilor de neconstituţionalitate ridicate în faţa instanţelor judecătoreşti. O altă deosebire constă în ceea ce priveşte sfera organismelor abilitate să sesizeze Curtea Constituţională în legătură cu constituţionalitatea legilor ordinare. Astfel, potrivit noii Legi fundamentale, Curtea Supremă de Justiţie poate sesiza Curtea Constituţională cu privire la constituţionalitatea unei legi înainte de promulgarea acesteia. În sistemul de drept francez, instanţa de vârf a ierarhiei judiciare nu este implicată în procedura de sesizare a Consiliului Constituţional.

Între cele două instituţii care verifică constituţionalitatea actelor normative ale Parlamentului mai sunt o serie de alte deosebiri, inclusiv în ceea ce priveşte modul lor de alcătuire. În sistemul constituţional românesc, spre deosebire de cel francez, Curtea Constituţională este formată exclusiv din judecători numiţi, nu şi din membri de drept, aşa cum este alcătuit Consiliul Constituţional.

D. Controlul constituţionalităţii legilor exercitat printr-un organism jurisdicţional

Această modalitate de control are o vechime considerabilă, instanţele fiind primele organisme care s-au confruntat, în practica judiciară, cu neconstituţionalitatea unei legi. Exercitarea acestui control de către instanţele judecătoreşti este o expresie a aplicării principiului separatiei puterilor.73 Fundamentarea teoretică a controlului constituţionalităţii legilor pe principiul separaţiei puterilor, este unanim acceptată în doctrina constituţională. Unii autori au subliniat chiar că recunoaşterea acestui drept de control tribunalelor este o consecinţă logică a separaţiei puterilor, deci, nu ar mai trebui expres prevăzută.74 La aceeaşi concluzie a ajuns şi un autor român, Al.Văleanu, care nota cu aproape şase decenii în urmă că instituţia controlului constituţionalităţii legilor îşi poate datora existenţa principiului separaţiei puterilor în stat.75

Controlul exercitat de către magistraţi de profesie, potrivit unei proceduri jurisdicţionale experimentate în practica judecătorească, este considerat în literatura de specialitate mai eficient decât controlul politic, exercitat de un organism ai cărui membri pot fi lipsiţi de experienţa dobândită în practica judecătorească.

Adepţii unui asemenea control al constituţionalităţii legilor susţin că acesta are la bază esenţa actului de justiţie înfăptuit de magistrat căruia îi incumbă sarcina de a interpreta legea şi de a o aplica la un caz concret soluţinând, pe această cale, un conflict între două părţi. Potrivit unei asemenea concepţii, judecătorului i-ar reveni rolul de a soluţiona conflictul născut între o Constituţie şi o lege ordinară şi de a stabili care dintre cele două texte normative este aplicabil în speţa pe care o judecă. Investite cu rolul de a verifica conformitatea legilor cu textul Constituţiei, instanţele judecătoreşti au avantajul faţă de orice autoritate publică, inclusiv faţă de Parlament, care datorită multitudinii şi diversităţii politice şi ideologice a partidelor parlamentare este deschis confruntărilor şi tensiunilor politice, că se bucură de independenţă şi de inamovibilitatea corpului magistraţilor.

Completul de judecată va aprecia cu mai multă rigoare şi cu experienţa interpretării textului legal şi la adăpostul independenţei şi inamovibilităţii de care beneficiază, conformitatea textului legal cu literea şi spiritul Constituţiei.

Împotriva unei asemena proceduri se aduc însă şi unele critici, întemeiate la prima vedere: un asemenea control ar presupune aprecieri cu caracter politic făcute de magistraţi cu privire la conţinutul unor legi; ingerinţa puterii judecătoreşti în activitatea legislativă printr-un surplus de "zel judecătoresc"; posibilitatea de manipulare sub diferite forme a magistraţilor de către puterea executivă; situarea puterii judecătoreşti deasupra celei legislative, posibilitatea unor erori judiciare imposibil de remediat.76 Având în vedere, însă, vechimea îndelungată a procedurii jurisdicţionale a controlului constituţionalităţii legilor, formularea unor critici împotriva acesteia este neîntemeiată.

De fapt, acesta a fost consacrat într-o manieră generală în sistemele constituţionale contemporane, fiind destul de răspândit. Deşi astfel consacrat şi acceptat, acest procedeu a dat însă naştere la o problemă de principiu: va fi competentă să se pronunţe asupra constituţionalitătii unei legi invocată de oricare dintre părti pentru soluţionarea unui proces instanţa ordinară care judecă cauza, sau va fi investită o altă instanţă, special constituită?

În general, se admite că va fi competentă să judece constituţionalitatea unei legi instanţa situată în fruntea ierarhiei instanţelor judecătoreşti. Procedura de control jurisdicţional este diferită de la un sistem constituţional la altul. Dincolo de diferenţele inerente, se pot distinge însă două proceduri:

a) controlul exercitat pe calea unei acţiuni directe, intentate împotriva unei autorităţi sau a unui act, invocându-se încălcarea de către acesta a unui drept recunoscut prin Constituţie sau printr-o altă lege, precum şi printr-un act de reglementare a puterii executive (hotârâre, ordonanţă, regulament, etc.). Rezultă de aici, dreptul oricărei persoane de a contesta constituţionalitatea unei legi. Plângerea se adresează fie unei instanţe speciale, investită prin Constituţie pentru exercitarea controlului, fie tribunalelor obişnuite, ori anumitor tribunale (ex.: instanţa supremă federală din Elveţia exercită jurisdicţia constituţională în ceea ce priveşte raporturile între legile cantoanelor şi Constituţia federală).

Legea declarată neconstituţională ca urmare a acţiunii directe este anulată cu efecte erga omnes.77 Decizia de anulare are autoritate absolută de lucru judecat. Acest procedeu prezintă dezavantajul că un complex de judecată, format dintr-un număr redus de persoane -supuse greşelii de apreciere- invalidează o lege dezbătută şi aprobată de un întreg parlament.

b) controlul exercitat pe cale de excepţie. Această procedură se foloseşte în cadrul oricărui proces, când oricare parte poate pretinde că un text dintr-o lege sau o lege în ansamblul ei, este neconstituţională şi îi afectează drepturile legate de dosarul care urmează a fi judecat. În termeni juridici, această pretenţie este îndeobşte denumită "excepţia de neconstituţionalitate". Numai părţile în proces pot ridica această excepţie. Primind excepţia de neconstituţionalitate, judecătorul nu se mai poate pronunţa asupra fondului cauzei înainte de a decide, el sau altă instanţă, dacă legea este într-adevăr neconstituţională.

Decizia instanţei poate fi atacată la o instanţă de apel sau la instanţa superioară, până la instanţa supremă. La acest nivel se va decide în mod definitiv asupra constituţionalităţii legii respective.

În cazul în care instanţa declară legea ca fiind neconstituţională, efectele declaraţiei se răsfrâng exclusiv asupra părţilor în proces. În privinţa, celorlalţi destinatari ai legii, acestora li se aplică în continuare dispoziţiile legii respective.78 Aceasta înseamnă că decizia are autoritate relativă de lucru judecat. Acest tip de control este cel mai mult dezvoltat în Statele Unite ale Americii.

În România, problema controlului jurisdicţional al constitutionalităţii legilor s-a pus pentru prima dată în 1912, in faţa instanţelor judecătoreşti. Cu acest prilej, s-a decis că acestea au dreptul şi datoria să verifice conformitatea cu prevederile constituţionale a oricărei legi, ori de câte ori cu prilejul judecării unui proces- se invocă neconstituţionalitatea ei, soluţia pronunţată determinând soarta acţiunii intentate şi dacă socoteşte respectiva ca fiind neconstituţională, să o înlăture prin hotărârea judecătorească dată.79 Potrivit Constituţiei din 1923, competenţa de a judeca constituţionalitatea legilor a revenit Curţii de Casaţie, în secţiuni reunite.

Paralel, s-a organizat şi un control preventiv, mai exact spus o activitate având ca scop prevenirea includerii într-un text de lege a unei dispoziţii neconstituţionale. Organismul insărcinat să des aşoare o asemenea activitate a fost Consiliul Legislativ, înfiinţat în 1925.80

4. Legalitatea şi statul de drept

Asigurarea legalităţii, indiferent care ar fi modalitatea folosită de Guvernant pentru aceasta, este o condiţie a statului de drept, care presupune respectul sau "domnia legii", adoptată de un Parlament reprezentativ care exprimă voinţa suverană a naţiunii. Nu poate exista statul de drept dacă legea este nesocotită, iar încălcarea ei rămâne nepedepsită. Se înţelege că statul de drept nu are nimic comun cu statul în care normele juridice de conduită consacră inegalitate, discriminări, exprimă interesele anumitor grupuri sociale, ale unei elite, nesocoteşte interesele legitime ale naţiunii. 

Conceptul statului de drept s-a conturat printr-un îndelungat proces istoric de interferenţă a diferitelor teorii privind raporturile între puterea de stat, societate, individ. Rădăcinile acestui concept s-au format iniţial în cadrul cutumei constituţionale engleze, în care legalitatea, "domnia legii" erau principii fundamentale ale vieţii sociale. Cutuma engleză obliga, deopotrivă organismele şi structurile de putere, cât şi pe cetăţeni, individual sau în grup. Publiciştii francezi din timpul revoluţiei de la 1789 au pus accentul pe lege, ca manifestare a voinţei suverane a poporului. Filozofii şi juriştii germani din secolul al XIX-lea au conceput statul de drept ca un instrument prin care statul îşi autolimitează puterea, instituind legi obligatorii pentru autorităţile publice.

Primele încercări de fundamentare teoretică a conceptului statului de drept au fost întreprinse de gândirea politică şi socială occidentală reprezentată de John Locke, Montesquieu, Kant, Hegel şi apoi în prima jumătate a secolului al XIX-lea, de Alexis de Tocqueville, J.St.Mill şi alţii, care au preluat şi transpus în alte condiţii istorice, geografice,

politice, concepte şi practici folosite în antichitatea elenă şi în practica constituţională britanică. Scopul acestor încercări a fost de a se oferi o alternativă la regimul feudal absolutist, aflat în secolul al XVII-lea şi al XVIII-lea pe diferite trepte de evoluţie şi, mai ales, de a se crea formele de emulaţie în plan economic, politic, social, ale noii clase sociale: burghezia. Argumentul exemplar sintetizat de Montesquieu, al necesităţii limitării puterii monarhului absolutist, prin crearea unor pârghii care să contrabalanseze prerogativele unicului centru de decizie şi să consfinţească legitimitatea dreptului cetăţeanului de a fi ferit de abuzuri, este cel potrivit căruia "orice om care deţine o putere este înclinat să abuzeze de ea. ... 
Pentru ca să nu existe posibilitatea de a se putea abuza de putere, trebuia ca, prin rânduiala statornicită, puterea să fie înfrânată de putere".8l Această 
argumentare a fost folosită ca explicare a instituirii principiului separaţiei puterilor în stat -separaţie consfinţită mai târziu în norme constituţionale şi verificată într-o îndelungată practică istorică de o mare diversitate de state situate în toate zonele geografice, politice, culturale ale lumii

contemporane.

Asemenea raporturi între stat şi cetăţean configurează ceea ce în gândirea politică occidentală s-a denumit "societatea civilă", adică entitatea în care preponderenţa drepturilor aparţine individului, şi nu "societăţii politice", adică statului. Într-o astfel de societate, drepturile cetăţeneşti, de la libertatea cuvântului, a presei, conştiinţei, până la drepturile politice şi manifestarea neîngrădită a iniţiativei personale sunt garantate de lege. Într-o asemenea societate, statul nu monopolizează puterea, admiţând distribuirea unor însemnate prerogative ale acesteia prin reprezentanţii politici sau grupurile organizate ale cetăţenilor. Este, deci, vorba de o societate în care preocuparea centrală a factorilor de decizie sau 

conducere constă în apărarea şi garantarea drepturilor omului, ale statului de drept, în împiedicarea şi, după caz, sancţionarea drastică a oricăror abuzuri din partea celor investiţi în mod democratic şi temporar cu prerogativele puterii statale.

În cadrul societăţii civile ocrotită de mecanismele statului de drept, cetăţenii, individual sau în grupuri unite şi structurate prin afinităţi ideologice, interese politice şi sociale, consolidate organizatoric printr-un anumit tip de disciplină, se manifestă ca entităţi autonome într-o diversitate de forme faţă de autoritatea statală, care trebuie ea însăşi să fie respectată. Statul de drept ocroteşte libertatea individului şi a grupului care îl reprezintă -partide, sindicate, ligi, asociaţii, uniuni de creaţie, etc.- dar libertatea presupune ea însăşi buna funcţionare a formelor democratice -inclusiv a celor statale- prin care conducerea treburilor civice la nivel central şi local este asigurată în mod continuu de persoane alese sau numite în funcţii politice, potrivit încrederii de care se bucură in circumscripţiile electorale, şi, respectiv, a calităţilor lor profesionale ca funcţionari publici.

Tocmai datorită acestui mecanism, conducătorii politici nu se pot organiza şi manifesta ca elită guvernantă, nu pot monopoliza atributele de exercitare a puterii. Asigurarea eficienţei mecanismului amintit depinde de desfăşurarea alegerilor electorale libere, de votul universal, egal, direct şi secret, controlul şi validarea rezultatelor alegerilor, ca şi de posibilitatea de infirmare a mandatului de reprezentant al poporului în parlament, în cazul săvârşirii de către cei aleşi a unor abateri ce le atrag incompatibilitatea cu calitatea de deputat sau de senator sau a demiterii dintr-o funcţie guvernamentală sau de altă natură. În acest fel, formarea şi folosirea liderilor politici sunt atribute ale partidelor politice, indiferent de nuanţe şi ideologii, care însă nu pot deţine continuu prerogativele puterii, deoarece baza lor socială şi credibilitatea de care se bucură din partea electoratului depind de măsura în care satisfac interesele şi idealurile acestora.

Statul de drept face ca suveranitatea să nu se poată extinde în mod absolut, indiferent cine ar fi agentul suveranităţii: poporul, monarhul sau un grup restrâns. Într-un stat de drept suveranitatea se exercită în anumite limite, întrucât autorităţile purtătoare de suveranitate sunt obligate să respecte drepturile cetăţeneşti. Benjamin Constant scria în acest sens că cetăţenii posedă drepturi individuale, independente de orice autoritate socială sau politică, şi orice autoritate care violează aceste drepturi devine ilegitimă.82 Aceloraşi limite se circumscrie şi activitatea lgislativă a Parlamenatului, iar legea care este expresia voinţei generale, adică a suveranităţii poporului, nu poate fi nelimitată, în sensul că ar putea restrânge arbitrar drepturile şi libertăţile cetăţenilor. Însăşi faptul că importante documente internaţionale privind drepturile omului şi constituţiile moderne admit restrângerea exerciţiului unor drepturi cetăţeneşti dar nu drepturile ca atare, este o dovadă în acest sens. Rezultă deci că în statul de drept suveranitatea poporului este circumscrisă limitelor pe care i le trasează justiţia şi drepturile indivizilor.83

În statul de drept, limitarea puterii se face prin repartizarea acesteia unor instituţii distincte, care o exercită specializat şi în limitele expres prvăzute de Constituţie şi prin controlul exercitat de societatea civilă asupra guvernanţilor. Constituţia care a dat expresie grăitoare acestei concepţii este cea a Statelor Unite. În Constituţia SUA adoptată în 1787, puterea poporului este încredinţată Congresului, Preşedintelui şi Curţii Supreme de Justiţie, care se controlează reciproc, iar Congresul nu poate legifera în anumite domenii, cum ar fi de pildă libertatea cuvântului şi a credinţelor religioase, considerate drepturi sacre ale individului.

Nici o ţară nu-şi poate atribui prioritatea absolută şi monopolul exclusiv ale fundamentării conceptului statului de drept, în fizionomia pe care acesta o are astăzi. Conţinutul actual al acestui concept include, intr-o sinteză filozofică, juridică şi politologică, trăsăturile esenţiale ce i s-au conferit în diverse şcoli naţionale de drept pe parcursul unui îndelungat proces istoric.

Din multitudinea caracteristicilor concret-istorice şi a formelor de manifestare ale statului de drept, ce diferă de la o ţară la alta şi de la o etapă la alta a dezvoltării sociale a fiecăreia dintre ele, pot fi sintetizate trei mari componente ale acestuia:

a) componenta politică; b) componenta economică; c) componenta socială.

Pe plan politic, statul de drept presupune şi se manifestă prin:

a) instituţionalizarea prin norme constituţionale a principiului separaţiei puterilor şi funcţionarea eficientă şi controlată a acestuia, factorii de control fiind structurile celor trei puteri, precum şi partidele şi organizaţiile politice, sindicate, ligi, presa, cetăţeni;

b) exercitarea completă, de către fiecare putere, a prerogatiavelor cu care a fost investită;

c) crearea şi aplicarea unui mecanism de sancţionare a puterii care şi-ar depăşi prerogativele, încercând să-şi subsumeze atribute ale altei puteri;

d) funcţionarea corectă, legală a opoziţiei în parlament şi a celei guvernamentale;

e) stabilirea unui sistem electoral democratic, care să permită votul universal şi egalitatea de şanse partidelor aflate în competiţie;

f) formarea guvernelor exclusiv ca rezultat al alegerilor electorale;

g) crearea unui mecanism prin care cetăţenii să aibă acces, mijlocit sau direct, la inforrnaţii privind modul de aplicare a programului guvernamental;

h) stabilirea duratei mandatului încredinţat fiecăruia dintre membrii celor trei puteri;

i) crearea şi aplicarea unui sistem juridic corelat cerinţelor şi realităţilor social-istorice existente în societate şi asigurarea supremaţiei legii.

Pe plan economic, statul de drept îşi propune în principal:

a) aplicarea corectă a mecanismelor de piaţă;

b) apărarea proprietăţii personale;

c) stimularea întreprinzătorilor particulari şi a iniţiativei fiecărui individ.

Pe plan social, statul de drept presupune:

a) garantarea tuturor drepturilor şi libertăţilor cetăţeneşti;

b) lichidarea privilegiilor sociale şi instituirea unei reale egalităţi între toţi indivizii;

c) asumarea de către stat a responsabilităţii faţă de cetăţeni şi ocrotirea de către acesta a drepturilor şi intereselor lor legitime;

d) înfăptuirea principiului conform căruia în viaţa socială "este permis tot ceea ce nu este interzis expres de lege";

e) elaborarea unei legislaţii penale şi a procedurii penale, care să garanteze exercitarea principiului apărării persoanelor în toate fazele procesului penal şi al prezumţiei de nevinovăţie;

f) asigurarea respectării Constituţiei în activitatea de adoptare a actelor normative prin controlul constituţionalităţii legilor;

g) sancţionarea încălcării de către organele puterii executive a drepturilor şi intereselor persoanelor fizice şi repunerea acestora în drepturile încălcate prin contenciosul administrativ;

h) garantarea exercitării că.ilor de atac împotriva hotărârilor instanţelor judecătoreşti nelegale sau netemeinice;

i) obligaţia constituţională a organelor de stat, precum şi a tuturor cetăţenilor, de respectare strictă a legilor în vigoare;

j) întărirea autorităţii organelor statului, îndeosebi a celor însărcinate să asigure şi să apere stabilitatea şi ordinea socială, drepturile şi libertătile cetăţeneşti.

În prezent, conceptul statului de drept este revendicat de întreaga comunitate internaţională, fiind consfinţit expres sau consacrat indirect în documente de drept internaţional, cum ar fi: Charta de la Paris pentru o nouă Europă (1990); Documentul Reuniunii de la Copenhaga a Conferinţei pentru dimensiunea umană a CSCE (1990) şi, respectiv, Convenţia Europeană pentru Drepturile Omului (1950). De pildă, în Documentul Reuniunii de la Copenhaga din iunie 1990 se menţionează expres că "statul de drept nu înseamnă numai o legalitate formală, care asigură regularitatea şi coerenţa în instaurarea şi punerea în aplicare a ordinii democratice, ci o justiţie bazată pe recunoaşterea şi deplina acceptare a valorii supreme a persoanei umane şi garantată de instituţiile care oferă un

cadru pentru exprimarea sa cea mai complexă".84

Aceste documente au fixat, se poate spune, ansamblul conotaţiilor conceptului statului de drept, în raport cu realităţile politice, social-economice, culturale ş.a. actuale (naţionale şi internaţionale), ca şi cu aşteptările legitime ale popoarelor. Aceste documente au marele merit, după părerea noastră, că îmbină, într-o sinteză unitară, atributele statului de drept în doctrina juridică engleză şi americană, în şcoala juridică şi filozofia germană şi în teoria dreptului din Franţa.

Importanţa unor concepte, teze, cum ar fi, bunăoară, statul de drept şi societatea civilă, a principiilor de guvernare şi conducere socială întemeiate pe separaţia puterilor, pluralismul politic, pe existenţa şi funcţionarea eficientă a mecanismelor de opoziţie parlamentară şi guvernamentală, etc., este cu atât mai evidentă astăzi, îndeosebi, în condiţiile

în care România, ca şi alte state situate geopolitic în Europa răsăriteană, s-au delimitat ferrn de tarele unui sistem politic dictatorial, fundamentat în bună măsură pe o operă filozofică şi teoretico-politică contradictorie şi inconsecventă prin unele enunţuri ale sale.

Sub efectul schimbărilor revoluţionare ce au cuprins Europa răsăriteană în anul 1989, recursul la conceptele originale de stat de drept, democraţie, justiţie, libertate, egalitate, nu se explică nicidecum printr-o atracţie de ordin formal a acestora, sau printr-o prelungire afectivă a impulsului revoluţionar al maselor, ci prin nevoia firească şi puternic resimţită a tuturor claselor şi categoriilor sociale, a individului, de a se elibera de clişeul fals al distorsionării şi prezentării ireale, apologetice a idealurilor perene ale umanităţii de către structurile piramidale ale sistemului politic totalitar. "Eliberarea" are atât un sens conceptual, teoretico-filozofic cât şi unul practic-politic, ambele confirmând justeţea aprecierii sociologului P.P.Negulescu, potrivit căreia "prefacerile mari, politice şi sociale prin care trec uneori popoarele, trezesc în conştiinţa lor nevoi puternice de lămurire teoretică. Ele voiesc să înţeleagă cum au ajuns unde se află, şi mai ales să ştie pe ce căi mai bune urmează să-şi îndrepte paşii, fie spre a împlini cât mai repede lipsurile trecutului, fie spre a clădi cât mai temeinic viitorul".85

În condiţiile desfiinţării, la 22 decembrie 1989, a structurii piramidale a organizării politice a societătii româneşti, întemeiate pe principiul unicităţii puterii în stat, ale abandonării rolului conducător al unui singur partid şi ale autodizolvării partidului comunist, în România s-a declanşat un complex proces de democratizare a societăţii de transformări politice, economice şi sociale, de reevaluări conceptuale ale unor norme şi principii politico-juridice care guvernează organizarea şi funcţionarea mecansimului puterii. Scopul urmărit este, pe de o parte, renunţarea la acele principii care, în condiţiile institutionalizării la nivel constituţional a dictaturii personale şi a regimului politic totalitar, au conservat timp de decenii structurile opresive ale Partidului-Stat, încorsetând şi limitând manifestarea democratică reală a poporului român, a drepturilor şi libertăţilor sale fundamentale, iar pe de altă parte, recursul la concepte şi instituţii politice care şi-au dovedit într-o îndelungată evoluţie istorică utilitatea şi viabilitatea socială.

Scopul principal al acestui proces 1-a constituit democratizarea reală a societăţii româneşti, edificarea statului de drept şi a societăţii civile ca alternativă viabilă la guvernarea totalitară de tip commist, la sistemul de conducere întemeiat pe decizia arbitrară şi abuzul de putere ale unui unic centru de comandă.

Transpus la noile condiţii de dezvoltare politică a statelor lumii, conceptul statului de drept reprezintă în prezent forma de organizare statală întemeiată pe principiul supremaţiei legii, al separaţiei celor trei puteri (legislativă, executivă şi judecătorească), pe asumarea de către stat a responsabilităţii faţă de drepturile şi libertăţile fundamentale ale cetăţenilor, concretizată în consfinţirea constituţională a drepturilor omului şi în garantarea juridică a exercitării neîngrădite a acestora.

În ceea ce priveşte consacrarea statului de drept în Constituţia României, trebuie menţionat că nu există doar un singur articol care să reglementeze această instituţie. În Constituţie sunt numeroase dispoziţii care concură la alcătuirea conţinutului şi fizionomiei statului de drept. De pildă, art.l6 alin.2 din Legea fundamentală prevede că "nimeni nu este mai presus de lege"; art.2 alin.2 din Constituţie, deşi se referă la suveranitate, poate fi invocat şi în construcţia statului de drept: "nici un grup şi nici o persoană nu pot exercita suveranitatea în nume propriu"; art.15 alin.2 proclamă principiul general de drept al neretroactivităţii legilor. La aceste dispoziţii se adaugă prevederile referitoare la drepturile omului, la mecanismul separaţiei puterilor, la pluralism, imparţialitatea justiţiei ş.a.

Constituţia adoptată de Constituantă la 21 noiembrie 1991 şi aprobată prin referendum naţional la 8 decembrie 1991 a prevăzut în art.l alin.(3) că "România este stat de drept... ". Enunţul constituţional cuprins în art.l alin.(3} din Constituţia României este identic cu texte incluse în alte consituţii europene (ex.: art.l alin.l din Constituţia Spaniei adoptată la 29 decembrie 1978).

Din întreaga economie a textelor Constituţiei României din 1991 rezultă -practica politică şi socială a confirmat acest lucru, in ciuda unor disfuncţii inerente în perioada de tranziţie- voinţa politică a Guvernantului de instaurare a statului de drept. În fond, nimeni nu îşi închipuie că art. l. alin.(3) din Constituţie exprimă un proces deja, încheiat rezultatul unor: acţiuni preexistente. Dimpotrivă, teza constituţională enunţă voinţa suverană a poporului, ca şi hotărârea fermă a autorităţilor publice prevăzute de Constituţie, de instaurare şi consolidare a statului de drept.

Avem în vedere că Legea fundamentală nu se limitează la enunţarea statului de drept -ca stare actuală a României-, ci enumeră, totodată, garanţiile acestuia, printre care menţionăm: asigurarea dreptului la apărare, controlul constitutionalităţii legilor, contenciosul administrativ, independenţa şi imparţialitatea justiţiei, exprimarea prin norme general

obligatorii a voinţei suverane a poporului.

Cu alte cuvinte, Legiuitorul Constituant a creat cadrul în care orice măsură, acţiune sau dispoziţie a puterilor în stat, de la Preşedintele României, la Parlament, Guvern, Curtea Supremă de Justiţie, autorităţi ale administraţiei publice centrale şi locale să se bazeze pe lege.86 Orice măsură luată de Guvernant în afara cadrului prescris de Parlament -ca unică autoritate legiuitoare a ţării- reprezintă o încălcare a statului de drept, iar sanctionarea fermă a unei asemenea măsuri arbitrare, ilegale, este o dovadă a existenţei statului de drept. Printre caractensticile statului de drept menţionăm:

a) regimul constituţional, adică stabilirea în Constituţie a principiilor fundamentale de organizare şi exercitare a celor trei puteri. Cu alte cuvinte, sursa formală a puterii este Constituiţia care prevede, de asemenea, şi cadrul de exercitare a acesteia. Orice depăşire a cadrului respectiv are caracter neconstituţional;

b) legitimitatea populară (directă sau indirectă) a autorităţilor publice;

c) egalitatea tuturor -persoane fizice şi juridice- în faţa legii şi a justiţiei;

d) neretroactivitatea legii;

e) legea să exprime cu adevărat voinţa suverană a poporului şi să fie adoptată prin procedura consacrată în Constituţie şi de regulamentele Camerelor;

f) asigurarea supremaţiei Constituţiei printr-un control politic (preventiv) sau jurisdicţional (sau prin îmbinarea celor două modalităţi), ca şi asigurarea supremaţiei legii faţă de actele normative ce i se subordonează;

g) instituţionalizarea şi funcţionalitatea contenciosului administrativ;

h) dreptul la apărare bazat pe prezumţia legală de nevinovăţie, corelat cu independenţa şi imparţ ialitatea justiţiei;

i) înfăptuirea reală a unei democraţii autentice, pluraliste şi în cadrul acesteia, afirmarea pluralismului politic;

j) alegeri libere organizate la anumite intervale, prin vot universal, egal, direct şi secret;

k) garantarea drepturilor şi libertătilor cetăţeneşti consfinţite în Constituţie. 

Dintre caracteristicile statului de drept enunţate, rezultă că un asemenea stat încetează să mai fie un instrument de opresiune sau represiune a individului, cât şi a instituţiilor societăţii civile -în măsura în care funcţionarea acestora ar fi permisă- devenind o autoritate legitimată electoral, al cărui rol esenţial constă în asigurarea şi apărarea binelui comun. În statul de drept cadrul de exercitare a puterii este circumstanţiat în limite precis conturate în constituţie şi în alte legi. Aceasta este posibil prin stipularea în Constituţie a modului de organizare şi funcţionare a principalelor autorităţi publice şi a atribuţiilor acestora. În acest fel, puterea statului este limitată la înfăptuirea unor obiective dezirabile întregii naţiuni şi nicidecum profitabile doar unor grupuri privilegiate.

În acelaşi timp, statul de drept conferă cetăţeanului un set de drepturi şi libertăţi publice sau îl apără ca individ şi îi asigură securitatea şi demnitatea civică în cadrul Cetăţii. Este esenţial ca drepturile cetăţeneşti să fie astfel stipulate pentru a se garanta cetăţenilor accesul liber la exerciţiul tuturor acestora.

În statul de drept autorităţile publice investite cu exerciţiul puterii se subordonează legilor adoptate de un Parlament legitimat prin voinţa suverană a corpului electoral.87 Cu alte cuvinte, guvernanţii indiferent cărei puteri i-ar aparţine, se subordonează legii şi suportă juridic consecinţele nerespectării acesteia. Această construcţie teoretică pune în evidenţă că în statul de drept legea formează elementul esenţial din care acesta îşi trage existenţa, ea trebuind să fie respectată de către toate autorităţile publice: Parlamentul, Şeful statului şi Guvernul, precum şi administraţia publică centrală şi locală în general, şi instanţele judecătoreşti.

Raportul între cerinţa de respectare a legilor şi rezultatul acesteia -legalitatea-, pe de o parte şi statul de drept, pe de altă parte, este complementar. Statul nu poate guverna fără drept, după cum dreptul nu poate fi creat şi impus în lipsa forţei publice a statului. Ceea ce este însă esenţial în înţelegerea conceptului de stat de drept, este faptul că legea trebuie să fie opera autorităţilor direct sau indirect reprezentative şi să fie destinată deopotrivă celor care guvernează şi celor care să fie guvernaţi. Numai în acest fel legalitatea capătă consistenţă şi substantă reală. Altfel, legea se reduce la un ordin arbitrar care trebuie respectat, sub sancţiunea autorităţilor represive.

În statul de drept legalitatea devine o practică socială, cu condiţia ca regimul politic consacrat prin Constituţie ori înfăptuit, între altele, şi prin măsuri juridice, să nu devină nepopular. Într-o asemenea situaţie ipotetică, poporul îşi conservă dreptul său suveran de a se opune Guvernantului devenit tiranic şi de a-1 înlătura, fie prin exerciţiul democratic al scrutinului, fie prin forţă.

 

1Eugeniu Speranţia, Principii fundamentale de filosofie juridică, Institutul de arte grafice, "Ardealul", Cluj, 1936, p.16

2 Idem, p.78

3 Până chiar şi la cele mai primitive popoare există reglementări sociale apărute şi consacrate spontan, fără contribuţia deliberată şi voluntară a vreunui legiuitor, care să-şi fi dat seama de utilitatea reglementării sociale pentru scopul convieţuirii. Înainte de a-şi da seama că are nevoie să convieţuiască cu alţii şi că, pentru acest scop, s-ar putea servi de acel mijloc care consistă în normarea socială a activităţii şi conduitei, omul s-a trezit stăpânit, înlănţuit chiar, uneori, de atâtea norme, a căror paternitate nu se putea atribui nimănui, dar care formează un fel de precipitat al înnăscutei noastre cerinţe naturale de normative. Existenţa cutumelor, tradiţiilor, ritualurilor, ca formaţiuni colective nereflectate şi spontane, dovedeşte că necesitatea lor s-a impus categoric (în virtutea imperioasei cerinţe naturale) înainte de apariţia vreunui gând de întrebuinţare a lor pentru vreo anumită utilitate (Eugeniu Speranţia, Introducere în filosofia dreptului, "Cartea Româneascâ", Cluj, 1946, p.320-321)

